ང་རང་ཀྲུང་གོའི་ལོ་རྒྱུས་ལ་ཆ་རྒྱུས་དེ་འདྲ་མེད་ན་ཡང་།རྒྱའི་རྩོམ་པ་བོ་སྐུ་ཞབས་བུའུ་ཅིང་ལེན་གྱིསཀྲུང་གོ་ནི་ལོ་ངོ་སྟོང་ཕྲག་དུ་མའི་རིང་ལ།གྱེན་ལོགརྒྱལ་རབས་གསར་བགཏུམ་སྲིད་གསར་བསླར་ཡང་གྱེན་ལོག་གི་ཟོ་ཆུན་འཁོར་ལོ་ཞིག་ཏུ་ཚུད་དེ་རང་དབང་མེད་པར་འཁོར་ཞིང་ཡོང་བ་ཡིན།ཞེས་བཤད་མྱོང་།ང་ཚོའི་འཁོར་སྒམ་གྱི་ཤར་སྣེ་ན་རྒྱ་རིགས་བུད་མེད་དར་མ་སྐོར་ཞིག་གིས་ཀུ་རེ་རྩེ་ཞོར་དང་ཧབ་ཆ་རྒྱག་ཞོར་དུ་ཤོག་འཕེན་རྩེད་བཞིན་འདུགཁོ་ཚོའི་ཆ་བྱད་དང་ཁ་སྟབས་ལ་བལྟས་ན་དེ་འདྲའི་ཕྱུག་པོ་ཏག་ཏག་ཡིན་པའི་བཟོ་ལྟ་མེད་ན་ཡང་ཁོ་ཚོ་ནི་ཧ་ཅང་ཡིད་ཚིམས་པའི་ངང་སྤྲོ་སྣང་གིས་ཁེངས་འདུགངས་བལྟས་ན་བདེ་སྐྱིད་ནི་ཧམ་སེམས་ཅན་དག་ལ་དབང་བ་ཞིག་མ་ཡིན་པར་དེ་ནི་ཆོག་ཤེས་ཅན་དག་ལ་དབང་བ་ཞིག་སྟེ།ཆོག་ཤེས་ཅན་ལ་ནི་ད་གཟོད་སེམས་ཀྱི་བདེ་སྐྱིད་ཡོད་ལ།སེམས་ཀྱི་བདེ་སྐྱིད་ནི་ད་གཟོད་བདེ་སྐྱིད་ཀུན་གྱི་མཆོག་ཡིན་པས་སོ།།